{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Prijedlogu Pravilnika o metodologiji za izračun naknade za pružatelje usluge EENC"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Bina-Istra ","Pravilnik o metodologiji za izračun naknade za pružatelje usluge EENC,\nČlanak 6.","U čl. 6. nije predviđeno postupanje u situaciji kada subjekt za naplatu cestarine namjerava koristiti novu tehnologiju za pružanje usluge (npr. implementacija free flow sustava s drugim dobavljačem) tj. nije definirano tko tada snosi troškove za prihvat opreme i uređaja EENC pružatelja usluge. Sukladno navedenom predlažemo dodati stavak 3. koji glasi:\n\n(3) U slučaju kada subjekt za naplatu cestarine vrši značajne izmjene svog softwarea i/ili hardwarea na način da takve izmjene onemogućavaju EENC pružatelju usluge daljnje pružanje EENC usluge bez prilagodbe sustava, u tom slučaju pružatelj usluge EENC-a je dužan snositi sve troškove prilagodbe svoje opreme, dok subjekt za naplatu cestarine ima pravo od pružatelja usluge EENC naplatiti troškove i to:\n\nFiksnu naknadu za izradu nove dokumentacije temeljem koje dokumentacije je pružatelj usluge EENC-a dužan svoju opremu prilagoditi izmijenjenom sustavu subjekta za naplatu cestarine\nFiksnu naknadu za testiranje i provjeru novog tehnološkog rješenja koje ima pružatelj EENC usluge, u fiksnom iznosu\nIznos svih troškova koje mu naplate treće strane za testiranje opreme u vozilu, te dodatnih 15% troškova vanjskih dobavljača, a na ime internih troškova subjekta za naplatu cestarine nastalih prilikom provođenja testova kompatibilnosti na vozilima i opremi\nIzračun troškova prema ovom stavku mora biti transparentan, ne diskriminirajući i po istom principu iskazivanja troškova za sve pružatelje usluga EENC-a u području EENC-a subjekta za naplatu cestarine.\n\nU slučaju da sukladno ovom stavku pružatelj usluge EENC-a ne želi nastaviti suradnju sa subjektom za naplatu cestarine, pružatelj usluge EENC-a ima pravo na raskid ugovornog odnosa uz obvezu podmirenja svih obveza i eventualnih dugovanja prema subjektu za naplatu cestarine sukladno ugovornom odnosu.","Prihvaćen","Prihvaća se."]
[2,"Bina-Istra ","Pravilnik o metodologiji za izračun naknade za pružatelje usluge EENC,\nČlanak 7.","Predlažemo izmijeniti cijeli stavak 2 članka 7 na sljedeći način, a sve kako bi se izbjegle situacije u kojima se ugovorni odnos zasnuje tijekom godine kada je najmanji promet pa samim time garancije ne bi pokrivala razdoblje kada je prihod najveći:\n\n(2) Visina bankovne garancije određuje se u ugovoru subjekta za naplatu cestarine i pružatelja usluge EENC-a, a ista mora odgovarati najmanje:\ni. vrijednosti najvećeg mjesečnog prihoda pružatelja usluge EENC-a ostvarenog kod subjekta za naplatu cestarine u prethodnoj godini ili\nii. vrijednosti očekivanog najvećeg mjesečnog prihoda pružatelja usluge EENC-a u tekućoj u slučaju da u prethodnoj godini nije postojao poslovni odnos s pružateljem usluge ili da je u prethodnoj godini ugovorni odnos trajao manje od 12 mjeseci.","Prihvaćen","Prihvaća se."]